## Rješenje kojim se daje suglasnost Allianz ZB d.o.o. društvu za upravljanje obveznim mirovinskim fondom na imenovanje članova Nadzornog odbora društva Borisa Galića iz Zagreba, Dijane Hrastović iz Zagreba i Vladimira Puškarića iz Zagreba

### NN 12/2006 (1.2.2006.), Rješenje kojim se daje suglasnost Allianz ZB d.o.o. društvu za upravljanje obveznim mirovinskim fondom na imenovanje članova Nadzornog odbora društva Borisa Galića iz Zagreba, Dijane Hrastović iz Zagreba i Vladimira Puškarića iz Zagreba

# HRVATSKA AGENCIJA ZA NADZOR FINANCIJSKIH USLUGA

**301**

Na temelju odredbi članka 15. stavak 1. točka 4.
alineja 2 i članka 8. stavak 1. Zakona o Hrvatskoj agenciji za nadzor
financijskih usluga (»Narodne novine«, br. 140/05),
primjenom odredbi članka 14. i 15. Zakona o obveznim i dobrovoljnim mirovinskim
fondovima (»Narodne novine«, br. 49/99, 63/00, 103/03
i 177/04) a svezi članka 2. Pravilnika o dokumentaciji koja se prilaže zahtjevu
za autorizaciju (»Narodne novine«, br. 57/01 i
128/02), Uprava Hrvatske agencije za nadzor financijskih usluga odlučujući o
zahtjevu za odobravanje imenovanja članova nadzornog odbora Allianz
ZB d.o.o. društvo za upravljanje obveznim mirovinskim fondom, Zagreb, Grškovićeva 31, na sjednici održanoj dana 25. siječnja 2006
donijela je

## RJEŠENJE

1. Daje se suglasnost Allianz
ZB d.o.o. društvu za upravljanje obveznim mirovinskim fondom na imenovanje
članova Nadzornog odbora društva za: Borisa Galića iz
Zagreba, Kraljevićeva 6; Dijane Hrastović iz Zagreba,
Miramarska cesta 105 i Vladimira Puškarića
iz Zagreba, Cenkovečka 7

2. Ovo rješenje objavit će se u »Narodnim
novinama«.

```
Obrazloženje
```

```

```

Allianz ZB d.o.o društvo za
upravljanje obveznim mirovinskim fondom dostavilo je dana 18. 4. 2005. bivšoj
Agenciji za Nadzor mirovinskih fondova i osiguranja podnesak – obavijest o
promjeni u sastavu nadzornog odbora društva imenovanjem Vladimira Puškarića za člana Nadzornog odbora. Uz isti prilažu svu
potrebnu dokumentaciju kako to propisuje Pravilnik o dokumentaciji koja se
prilaže zahtjevu za autorizaciju (»Narodne novine« br.
57/01).

Isti subjekt dostavio je dana 10. 1. 2006.
Hrvatskoj agenciji za nadzor financijskih usluga podnesak – obavijest o
imenovanju Nadzornog odbora društva Borisa Galića,
Dijane Hrastović i Vladimira Puškarića.
Uz isti prilažu svu potrebnu dokumentaciju kako to propisuje Pravilnik o
dokumentaciji koja se prilaže zahtjevu za autorizaciju (»Narodne novine« br. 57/01) Isti subjekt dostavio je dana 17. 1. 2006.
Hrvatskoj agenciji za nadzor financijskih usluga očitovanje na posebne
okolnosti o imenovanju nadzornog odbora društva i upisu istih u registar
Trgovačkog suda.

Pregledom podnesaka i uvidom u svaki pojedini
podnesak s dokumentacijom u privitku, utvrđeno je da je subjekt poslao svu
potrebnu dokumentaciju iz koje je razvidno da imenovani članovi nadzornog
odbora zadovoljavaju uvjete postavljene u čl. 14.
Zakona o obveznim i dobrovoljnim mirovinskim fondovima i čl.
436. u svezi čl. 255. Zakona o trgovačkim društvima,
odnosno da ne postoje okolnosti iz čl. 15. Zakona o
obveznim i dobrovoljnim mirovinskim fondovima. Pogotovo je pri ocjeni
pravilnosti postupanja subjekta nadzora tijelo koje donosi ovo rješenje imalo u
vidu bitne okolnost radi čega do potrebne suglasnosti nije došlo pravovremeno i
to stoga što u vrijeme donošenja spornih odluka Savjet bivše Agencije za nadzor
mirovinskih fondova i osiguranja, koji je tada bio nadležan za davanje
suglasnosti/odobrenja, nije duže vremena održavao svoje sjednice te da su
osnivači društva bili dužni imenovati članove nadzornog odbora zbog isteka
četverogodišnjeg mandata uvažavajući činjenicu da sukladno čl.
14. Zakona o obveznim i dobrovoljnim mirovinskim fondovima društvo mora imati
nadzorni odbor.

Slijedom navedenog Agencija nalazi da su za sve
imenovane i upisane članove nadzornog odbora ispunjene zakonom propisane
pretpostavke pri obavljanju funkcije člana nadzornog odbora društva za
upravljanje obveznim mirovinskim fondom te su uvažene okolnosti radi kojih nije
došlo do davanja pravovremene suglasnosti.

Sukladno odredbi čl.
8. st. 4. Zakona o Hrvatskoj agenciji za nadzor financijskih usluga, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-140-01/06-03/2

Urbroj: 326-01/06-3

Zagreb, 26. siječnja 2006.

Predsjednik Uprave

**Ante Samodol**, v. r.

Rješenje, NN 12/2006-301